
REFERAT
pentru aprobarea Regulamentului privind regimul finantarilor acordate de la bugetul local al Municipiului Timisoara, pentru proiecte de activitate sportiva
              
Municipiul Timisoara a sprijinit continuu programele de activitate sportiva desfasurate la nivel de performanta si pentru sporturi recreative adresate populatiei, promovate de catre structurile sportive din municipiul Timisoara(cluburi si asociatii sportive, asociatii judetene pe ramura de sport,federatii nationale), respectiv de catre asociatii si fundatii fara scop patrimonial
( denumite generic organizatii). 
Finantarea proiectelor de activitate sportiva a structurilor sportive si organizatiilor fara scop patrimonial,se realizeaza prin acordarea unor contributii financiare din bugetul local al Municipiului Timisoara, cap. 67.02.05.01-Sport, in cadrul unor contracte de asociere incheiate de Municipiul Timisoara cu structurile sportive si organizatiile mentionate. Acordarea contributiilor financiare prin contractele de asociere, s-a realizat pentru proiecte de sport care s-au incadrat in programele sportive de utilitate publică, fiind reglementată de urmatorul cadru legal:
- Legea nr. 69/2000, legea educaţiei fizice şi sportului, cu modificările şi completările ulterioare;
- Ordonanţa nr. 26/2000 cu privire la asociaţii şi fundaţii, cu modificările şi completările ulterioare; 
- Hotărârea de Guvern nr. 884/2001 pentru aprobarea Regulamentului de punere în aplicare a dispoziţiilor Legii educaţiei fizice şi sportului nr. 69/2000;
- Legea nr.215/2001 privind administraţia publică locală, republicată şi modificată;
- Legea nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general; 
- Ordinul nr. 130/2006 privind finanţarea nerambursabilă din fonduri publice a proiectelor cluburilor sportive de drept privat şi ale asociaţiilor judeţene pe ramură de sport şi ale municipiului Bucureşti;
- Ordin nr. 236/2006 pentru modificarea Ordinului preşedintelui Agenţiei Naţionale pentru Sport nr. 130/2006 privind finanţarea nerambursabilă din fonduri publice a proiectelor cluburilor sportive de drept privat şi ale asociaţiilor pe ramură de sport judeţene şi ale municipiului Bucureşti;
- Hotărârea de Guvern  nr. 1447/2007 privind aprobarea Normelor financiare în activitatea sportivă;
- Legea nr. 273/2006 privind finanţele publice locale, modificată.
Programele sportive de utilitate publică în care s-au incadrat proiectele sportive finanţate din bugetul local sunt programul "Promovarea sportului de performanţă" si programul "Sportul pentru toţi". Aceste programe au fost definite la nivel national, avand scopul şi obiectivele prevăzute în Ordinul nr. 130/2006, si au fost adaptate la nivel local.

Gestionarea parteneriatelor locale de activitate sportiva incheiate de catre Municipiul Timisoara s-a realizat in cadrul Directiei Patrimoniu(din anul 2013 reorganizare prin Directia Institutii Scolare, Medicale, Sportive si Culturale). 
Procedura operationala a fost efectuata prin Serviciul Administrare Patrimoniu-Baze Sportive(actual Biroul Baze Sportive) si a cuprins urmatoarele activitati si actiuni: preluarea referatelor de solicitare a finantarilor depuse de structuri sportive si inregistrate la Serviciul Relaţionare Directă cu Cetăţenii; verificarea dosarelor de participare cu documente solicitate privind eligibilitatea, îndeplinirea criteriilor referitoare la capacitatea tehnică şi financiară; intocmirea notei de fundamentare catre Comisia de analiza si evaluare a asocierilor numita prin HCLMT nr.9/26.06.2012, cuprinzand: fisele de evaluare privind indeplinirea de catre structurile sportive asociate a obiectivelor din contractele de asociere din anul precedent, bugetul disponibil si propunerile pentru finantare in anul in curs; evaluarea propunerilor de proiecte in comisie in baza criteriilor stabilite la nivelul Directiei si aprobarea sumelor pe proiecte;intocmirea proiectelor de hotarari de consiliu local si inaintarea in plen pentru aprobarea asocierilor cu structurile sportive si organizatiile ale caror proiecte au fost selectate; încheierea contractelor de asociere.
Toate activitatile desfasurate in cadrul procedurii au respectat cadrul legal privind finantarea din fonduri publice a proiectelor de sport.
În data de 20 decembrie 2012 Municipiul Timişoara şi-a lansat oficial candidatura la titlul de Capitală Europeană a Culturii în 2021. În vederea pregătirii candidaturii pentru acest titlu prestigios, anul acesta şi în anii următori la Timişoara vor fi organizate de către municipalitate numeroase evenimente culturale de înaltă calitate artistica, alaturi de care sunt importante si proiectele comunitare de sport.
Tinand cont de contextul actual, considerăm necesara imbunatatirea procedurii  privind atribuirea contributiilor financiare de la bugetul local si asigurarea legalitatii depline si transparentei actului de finanţare.
De asemenea, Camera de Conturi a judetului Timis , a transmis pentru punerea in executie, Decizia nr.14/19.02.2014 privind indeplinirea masurilor dispuse prin Decizia nr.79/2013, cu privire la: respectarea principiilor economicitatii, eficientei si eficacitatii in utilizarea fondurilor publice, cheltuieli bugetare la cap.67.02.05.01-Sport si respectiv dispunerea masurilor necesare in vederea stabilirii de criterii de evaluare privind recunoasterea calitatii de utilitate publica a cluburilor si /sau fundatiilor solicitante de fonduri publice, analiza activitatii desfasurate de acestea si a modului de indeplinire a obiectivelor prevazute in contractele de finantare.In urma verificarilor la Directie, auditorul public extern a aratat ca masura dispusa este partial implementata si este necesara o procedura scrisa si aprobata, in conditiile legii.
Avand in vedere cele expuse consideram necesara si oportuna adoptarea unei hotărâri de
consiliu local, prin care să se aprobe Regulamentul privind regimul finantarilor acordate de la bugetul local al Municipiului Timisoara, pentru proiecte de activitate sportiva.
Regulamentul are ca scop stabilirea principiilor, cadrului general şi a procedurii pentru atribuirea contributiilor financiare prin contracte de finanţare prin asociere,  din bugetul local al municipiului Timisoara, cap.67.02.05.01-Sport , precum şi căile de atac ale actului sau deciziei autorităţilor finanţatoare care aplică procedura de atribuire a contractelor de finanţare.Regulamentul este prezentat in Anexa 1 la proiectul de hotarare de consiliu local.
Totodata se supune aprobarii si contractul de asociere , prezentat in Anexa 2 la proiectul de hotarare de consiliu local.Contractul este elaborat in conditiile legii, si va cuprinde prevederi cu privire la: 

obiectul şi volumul activităţilor specifice, parametrii sportivi de realizat, suma stabilită pentru finanţarea programelor, defalcată pe obiective, activităţi şi naturi de cheltuieli, obligaţiile şi responsabilităţile părţilor.

În consecinţă, propunem aprobarea Regulamentului privind regimul finantarilor acordate de la bugetul local al Municipiului Timisoara, pentru proiecte de activitate sportive, şi aprobarea Contractului cadru de asociere,  care sunt anexe la proiectul de hotărâre.


	Viceprimar,
Dan Diaconu

                              Pentru Secretar,
                                                                             Simona Dragoi

Director executiv Directia Economica,                Director executiv Direcţia Instituţii Scolare,  
                                                                              Medicale , Sportive şi Culturale,

Smaranda Haracicu                                              Ioan Mihai Costa


                                                                             Biroul Baze Sportive,
                                               
                                                                             Ion Craşovan



                                                       Avizat juridic,

                                                       Daniela Stefan

